Ստեֆ Հոթոն

**Ստեֆանի Ջեյն «Ստեֆ» Հոթոն** (, ), անգլիացի ֆուտբոլիստ, պաշտպան, «Մանչեսթեր Սիթի» ակումբի և Անգլիայի հավաքականի ավագ։ Իր կարիերայի ընթացքում հանդես է եկել նաև կիսապաշտպանի և հարձակվողի դիրքերում՝ այդպիսով լինելով ունիվերսալ ֆուտբոլիստ։

## Կարիերա
### Ակումբային
«Սանդերլենդ» ակումբի դպրոցի սան։ Հանդես է եկել այս ակումբում իր կարիերայի սկզբում՝ 2005/2006 մրցաշրջանում նրան տեղափոխելով Անգլիայի պրեմիեր լիգայի Հյուսիսային դիվիզիոն։ 2006/2007 մրցաշրջանում արժանացել է Անգլիայի լավագույն երիտասարդ ֆուտբոլիստի կոչմանը։ «Սանդերլենդից» հեռանալուց հետո Ստեֆանին տեղափոխվեց «Լիդս Յունայթեդ»՝ չնայած «Էվերթոնի» և «Արսենալի» հետաքրքրությանը։ Պրեմիեր լիգայի գավաթում Լիդսի հաղթանակից հետո 2010 թվականի օգոստոսին տեղափոխվել է «Արսենալ»։ 2012 թվականի ապրիլին նա առաջին ֆուտբոլիստուհիներից մեկն էր, ով մարզաշապիկի վրա տեղադրել էր իր պրոֆիլի հաշիվը Twitter սոցիալական ցանցում։ Լոնդոնյան ակումբի կազմում հանդես գալու ընթացքում Ստեֆանին հաղթել է Անգլիայի երկու առաջնություն, Անգլիայի 2 գավաթ և Անգլիական լիգայի 2 գավաթ։ 2013 թվականի դեկտեմբերի 5-ին հայտարարվեց, որ Հոթոնը 2014 թվականի հունվարից պայմանագիր է կնքել «Արսենալից» «Մանչեսթեր Սիթի» տեղափոխվելու մասին։ Ավելի ուշ պաշտպանն իր տեղափոխությունը «Սիթի» անվանել է «շատ ռիսկային» քայլ։ 2014 թվականի հոկտեմբերին Ստեֆը նոր ակումբի հետ նվաճեց առաջին գավաթը՝ Անգլիական լիգայի գավաթը, որի եզրափակչում «Մանչեսթեր Սիթին» 1:0 հաշվով հաղթեց «Արսենալին»։ 2015 թվականի մայիսին Ստեֆը երկարաձգել է պայմանագիրը «քաղաքաբնակների» հետ մինչև 2017 թվականի մրցաշրջանի ավարտը՝ այն կրկին ստորագրելով 2017 թվականի հունիսին, ընդ որում, նոր պայմանագրի պայմանները և գործողության ժամկետը չեն հրապարակվել։ Անգլիայի առաջնության հաղթողի առաջին տիտղոսը «Մանչեսթեր Սիթիի» հետ հոթոնը նվաճել էր 2016 թվականի մրցաշրջանում։

### Հավաքականում
Հոթոնը հանդես է եկել Անգլիայի մնչև 16, 19, 20, 21 և 23 տարեկանների հավաքականներում։ 2006 թվականի հոկտեմբերի 25-ին Աալենում Գերմանիայի հավաքականի հետ խաղից առաջ նա հրավիրվել էր հիմնական հավաքական այն բանից հետո, երբ թիմը լքեց հիվանդացած Քեթի Չեփմանը։ Սակայն այդ խաղում Ստեֆանիի համար տեղ չգտնվեց մեկնարկային կազմում, իսկ անգլիուհիները պարտվեցին 1:5 հաշվով։

Ստեֆանիի նորամուտը տեղի է ունեցել Ռուսաստանի հավաքականի դեմ խաղում 2007 թվականի մարտի 8-ին. 73-րդ րոպեին նա խաղադաշտ է դուրս եկել Էմիլի Ուեսթվուդի փոխարեն (Անգլիան հաղթել է 6:0 հաշվով)։ Մարտի 11-ին Ստեֆանին խաղաց Շոտլանդիայի դեմ (հաղթանակ 1:0)։

Ոտքի կոտրվածքի պատճառով Ստեֆանին բաց է թողել 2007 թվականի աշխարհի առաջնությունը։ Եվրո-2009-ի նախօրեին նա ստացել էր խաչաձև կապանների պատռվածք և դուրս էր մնացել հիմնական կազմից։ 2009 թվականի մայիսին Հոթոնը դարձավ առաջին 17 ֆուտբոլիստուհիներից մեկը, ով պաշտոնական պայմանագրեր կնքեց Անգլիայի ֆուտբոլային ասոցիացիայի հետ։

Այնուամենայնիվ, նա կարողացավ խաղալ 2011-ի աշխարհի առաջնությունում և նույնիսկ 2012-ի Օլիմպիական խաղերում։ Օլիմպիական խաղերում նա անցկացրել է չորս հանդիպում՝ դառնալով երեք գոլի հեղինակ։ Մրցաշարի արդյունքներով նա ընդգրկվել է խորհրդանշական հավաքականում՝ դառնալով մրցաշարի լավագույն ձախ պաշտպանը.

thumb|right|Ստեֆը 2014 թվականին
2015 թվականին Կանադայում կայացած աշխարհի առաջնությանը Հոթոնը մեկնել է որպես հավաքականի ավագ, որտեղ թիմի հետ նվաճել է բրոնզե մեդալներ, խփել է իր առաջին գոլը Աշխարհի գավաթի խաղարկությունում Նորվեգիայի հավաքականի դեմ 1/16 եզրափակչում, ինչպես նաև ընտրվել է որպես Կանադայի հետ քառորդ եզրափակչի խաղի խաղացող։ Մրցաշարի արդյունքներով պաշտպանն ընդգրկվել է աշխարհի առաջնության լավագույն խաղացողներից կազմված «բոլոր աստղերի» հավաքականում։

2019 թվականի աշխարհի առաջնությունում, որը տեղի է ունեցել հունիսին Ֆրանսիայում, Հոթոնը Կամերունի հավաքականի դեմ 1/8 եզրափակչի խաղում 14-րդ րոպեին դարձել է գոլի հեղինակ, իսկ նրա թիմը հաղթանակ է տարել՝ 3:0:

### Գոլերը հավաքականի կազմում
#### Անգլիա

#### Մեծ բրիտանիա

## Ձեռքբերումներ
### Ակումբային
**Արսենալ**
* Անգլիայի Առաջնության հաղթող (**2**)՝ 2011, 2012
* Անգլիայի Լիգայի գավաթի հաղթող (**2**)՝ 2012, 2013
* Անգլիայի Գավաթի հաղթող (**2**)՝ 2010/2011, 2012/13
**Ընդհանուր՝ 6 գավաթ**

##### Մանչեսթեր Սիթի
* Անգլիայի Առաջնության հաղթող՝ 2016
* Անգլիայի առաջնության արծաթե մեդալակիր՝ 2015
* Անգլիայի Լիգայի գավաթի հաղթող (**2**)՝ 2014, 2016
* Անգլիայի Գավաթի հաղթող՝ 2016/17
**Ընդհանուր՝ 4 գավաթ**

### Միջազգային
**Անգլիայի հավաքական**
* Աշխարհի առաջնության բրոնզե մեդալակիր՝ 2015
* Եվրոպայի Առաջնության կիսաեզրափակչի մասնակից՝ 2017

## Ծանոթագրություններ

## Արտաքին հղումներ
* Профиль на сайте Футбольной ассоциации
* Профиль на сайте Лидс Карнеги
 
Կատեգորիա:BBC 100 կին
Կատեգորիա:Անգլիացի կին ֆուտբոլիստներ
Կատեգորիա:Կանանց ֆուտբոլի պաշտպաններ
Կատեգորիա:2019 ՖԻՖԱ-ի կանանց աշխարհի գավաթի խաղարկության մասնակիցներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի հարձակվողներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Արսենալի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Անգլիայի հավաքականի ֆուտբոլիստներ
Կատեգորիա:Սանդերլենդի ֆուտբոլիստներ